
Sentència contra el 
mòbbing’ al carrer Càceres 



Els propietaris van voler desfer-se dels veïns acusant-los 
d’obres il -legals, però finalment el procés se’ls ha girat en 
contra. Estan obligats a mantenir el contracte i reallotjar el 
denunciat mentre duren les obres de rehabilitació 



Els veïns van haver de patir talls reiterats de l’aigua i la llum, 
fuites provocades, ensiliconament del pany de la porta, 
rates, esfondraments de sostres, cops a les portes i sorolls 
a les nits, entre d’altres coses 



ÚLTIMA HORA 


Noia agredida i 
vexada pels 
Mossos a Sants 

El passat 18 de març una noia de 
18 anys va ser vexada i agredida 
sexualment mentre era als cala¬ 
bossos de la comissaria de Sants. 
S’ha obert una investigació per 
aclarir els fets. Els familiars ja han 
denunciat el cas. 
t informarem en el proper número I 


SANTS 



El cas de Cecilio Hipólito no és 
un cas únic. Les més de 415 de¬ 
núncies recollides per l’Ajunta¬ 
ment de Barcelona l’any 2004 de¬ 
mostren que l’assetjament immo¬ 
biliari és un fenomen alarmant. I 
més si es té en compte que molts 
dels casos de mòbbing no s’arri¬ 
ben a denunciar, generalment 
perquè afecten finques velles 
amb llogaters de renda antiga i 
d’avançada edat, que acaben 
marxant per les coaccions dels 
propietaris. 

El buit legal entorn d’aquest 
fenomen (la no tipificació del 
mòbbing com a delicte) permet la 
impunitat d’aquestes pràctiques. 

Cecilio podrà continuar vivint 
a casa seva però ningú condem¬ 
narà els propietaris pel mal sofert 
durant quatre anys. 

[ pàgina 3 ] 


Mobilitzacions de 
la Plataforma 
Soterrem les Vies 

La Plataforma Soterrem les 
Vies ha protagonitzat diverses 
mobilitzacions aquest mes de 
març. En destaquen una xiula¬ 
da a l’alcalde de Barcelona i un 
tall de carrer. 


[ pàgina 51 


EN MOVIMENT 


la llei 

d’estrangeria és 
violència de 
gènere 




La llei d’estrangeria, injusta en 
tots els seus plantejaments, és 
encara més greu quan s’aplica al 
gènere femení. 

I pàgina 21 


ARREU 


El passat dijous 27 de març Ole- 
guer Presas i Renom i Roc Casa- 
gran i Casanas van presentar el lli¬ 
bre Camí d’Itaca (editorial La Mi¬ 
na) a la Capella del CSA Can Vies. 
A la taula hi havia també l’escrip¬ 
tor valencià Ferran Torrent i el pre¬ 
sident de la Fundació Escoles 
Bressola de la Catalunya Nord (on 


aniran destinats el 3 % dels benefi¬ 
cis del llibre). 

A l’acte, Oleguer va reivindi¬ 
car el paper de Can Vies, centre so¬ 
cial autogestionat que funciona al 
barri de Sants des de fa gairebé 
nou anys, i que actualment es troba 
en perill de desallotjament. Aquest 
fou el motiu pel qual la roda de 
premsa es va realitzar en 
aquet lloc emblemàtic del 
barri de Sants. 

[ pàgina 10 ] 


Oleguer dóna suport 
a Can Vies 


Nosaltres 


Esmai sense 
sostre 

Esplai Turons 


tent 


inopia 


les ao m | p 


grat: 


centrals 


pagines 


Oleguer Presas i Roc Casagran presenten a Can Vies Camí d’Itaca. ALBERT GARCIA 


Falles: una festa a 
recuperar 

En els últims anys els moviments 
populars valencians han pres 
consciència de la importància de 
recuperar la festa o, si més no, de 
participar-hi amb un plantejament 
alternatiu. 

i pàgina 11 i 

opino ABRIL 2006 


edtorials 


Sants, veuràs quin nyap 


Una batalla desigual 


A mb el cinisme a què 
voldrien tenir-nos acos¬ 
tumades (i que encara 
ens resulta indigest), l’Ajuntament 
ha endegat una campanya d’a uto- 
bombo sobre el calaix. Amb uns 
cartells de qualitat, ens volen fer 
veure que el calaix serà un jardí 
fantàstic. No ens posarem a parlar 
sobre l’estupidesa en si que suposa 
fer publicitat sobre unes obres pú¬ 
bliques (que, de fet, no hauria de 


ser necessària si comptés amb una 
bona rebuda del veïnat), ni de com 
de patètica resulta la publicitat pro- 
vinent d’un ens públic, ni tampoc 
sobre les despeses que tot això ens 
suposa. Però sí que volem dir una 
vegada més, i les que calgui, que 
no volem el calaix, ni un macro- 
centre comercial, ni altes veloci¬ 
tats, ni res del que ens volen vendre 
com a progrés i que no és més que 
especulació i més especulació. 


E l cas del Cecilio po¬ 
dria alegrar-nos i fer 
que, d’aquest cas que 
ha estat resolt favorablement, 
n’extraguéssim la conclusió 
que alguna cosa està canviant. 
Però una flor no fa estiu, i tot 
plegat ens fa lamentar el silen¬ 
ci en què es viuen moltes d’a¬ 
questes situacions. Veiem com 
amb tots els PERI d’arreu de 
Barcelona s’utilitzen els ma¬ 


teixos mitjans d’assetjament 
immobiliari. Està tot planifi¬ 
cat, els casos són ben similars. 
Però les persones que pateixen 
l’assetjament són també aque¬ 
lles que menys mitjans tenen 
per denunciar-lo. Normalment, 
la resposta només pot ser la re¬ 
signació. Les dificultats per 
combatre’l són nombroses: no 
hi ha xifres, és de difícil detec¬ 
ció, les persones que el patei¬ 


xen són blancs ben triats per la 
seva vulnerabilitat... Tanma¬ 
teix, no és un tema que ens 
vingui de nou: la Nieves Fer- 
nàndez, l’Esplai Turons i la 
Coral La Floresta han patit el 
mateix. Quina mena de veïnat 
està promovent l’Ajuntament? 
Per què és més greu jugar a pi¬ 
lota, patinar o fer una pintada 
al carrer que foragitar entitats i 
persones del nostre barri? 



Pacte nacional d’educació 


JOU 

El Pacte nacional de l’educació 
canviarà poques coses de la 
quotidianitat educativa. A pesar 
del que ens han volgut vendre 
els buròcrates del departament i 
els sindicats, tot seguirà més o 
menys igual. La gran majoria 
dels problemes educatius del 
país seguiran sense solució. 
Veure que les grans novetats del 
pacte són, entre altres coses, la 
implantació 
de la sisena 
hora lectiva 
a les esco¬ 
les públi¬ 
ques 

l’augment 
de la planti¬ 
lla de pro¬ 
fessors i 
professores 
en 4.600 
docents és 
una mostra 
més que ha 
prevalgut 
molt més 
l’escenari 
polític que 
l’educatiu. 

Quan farem 
un pacte educatiu que tingui l’ú¬ 
nic propòsit de millorar la reali¬ 
tat educativa de tots els infants, 
adolescents i joves del nostre 
país per assegurar-nos el seu 
creixement i la seva autonomia? 

Tot i les promeses electorals 
d’ajudar l’escola pública i aca¬ 
bar amb alguns concerts, el nou 
pacte aposta per la doble xarxa 
educativa (fins i tot la bateja 
amb el nom de Servei Públic 
d’Educació) i manté la situació 
en què es troba l’escola pública 
enfront de l’escola privada con¬ 
certada. Tindrem una nova llei 


catalana d’educació que seguirà 
perpetuant la fractura social, 
econòmica i cultural de l’alum¬ 
nat català. Per què les escoles 
concertades seguiran sense tenir 
un model públic i participatiu de 
gestió, un sistema de selecció de 
professorat, d’admissió d’alum¬ 
nes i un control de la despesa 
pública? 

La famosa sisena hora lecti¬ 
va em desperta molts dubtes. 

Pobres 
nens i ne¬ 
nes, una 
hora més a 
l’escola 
fent, molts 
cops, acti¬ 
vitats des- 
contextua- 
litzades 
amb el seu 
creixement 
i el seu ci¬ 
cle vital. 
Per què no 
donem més 
importàn¬ 
cia al nen o 
nena que al 
currícu¬ 
lum? No 
hauria estat més rendible pe¬ 
dagògicament reforçar les hores 
de classe i reduir les ràtios de 
classe? 

Podem donar les gràcies al 
Pacte nacional de l’educació i 
als buròcrates de torn del fet 
que, a poc a poc, ens anem dis¬ 
tanciant més i més de països 
com Finlàndia, que són referèn¬ 
cia en matèria educativa. 
Finlàndia, a diferència del nos¬ 
tre país, té una xarxa importan- 
tíssima d’escoles públiques i té 
menys hores lectives i en jorna¬ 
da continuada. Gràcies. 


“Un poble no està del tot nor¬ 
malitzat fins que no pugui gau¬ 
dir de la seva sexualitat en el 
seu propi idioma”, diu Bibian 
Norai, l’espaterrant exactriu, 
directora i portaveu del primer 
Saló del Sexe en Català, cele¬ 
brat a Manresa el passat cap de 
setmana, om hem de suposar 
que hi havia pel·lícules parla¬ 
des en català, encara que si són 
doblades tampoc m’entusias¬ 
marien massa. 

I és que una de les coses 
més ridícules que he vist mai a 
la vida, pel que fa a productes 
audiovisuals, és el doblatge de 
les pel·lícules porno, en cas¬ 
tellà, és clar. Es realment patè¬ 
tic escoltar el gemecs, esbu- 
fecs i crits de tota mena, des de 
la més absoluta de les impostu¬ 
res. Quan obren la boca, nor¬ 
malment ocupada, les frases 
que s’escolten no tenen el més 
mínim interès argumental. 
D’acord que coses semblants 
es diuen quan practiquem sexe, 
però si ja de per si no són mas¬ 
sa interessants, per tòpiques, 
suades i previsibles, ho són 
moltíssim menys en ser dobla¬ 
des a l’espanyol. Els “Fóllame 


Salt de Plens 

Follar clar i 
català 

QUELNESS 

mas fuerte”, “Métemela, méte- 
mela, métemela", “Me voy a 
córrer en tu boca”, “Me corro, 
me corro” sonen d’un cartró 
pedra espectacular. Seria bo de 
veure els actors de doblatge 
porno, realment el nivell més 
baix que hom pot assolir en les 
arts escèniques, tranquil·la¬ 
ment asseguts en l’estudi de 
doblatge i repassant el diari o 
fent un cafè entre escena i es¬ 
cena, per tot seguit continuar 
dient obscenitats com qui no 
vol la cosa. 

A mi, que sóc un defensor 
de les versions originals, ja si¬ 
guin en anglès, swuahili o ara¬ 
meu, m’agrada més escoltar 
els gemecs en versió original, 
com a mínim són més creïbles. 
Amb tot, benvingudes les por¬ 
no en català, doblades o no, ni 


que sigui per demostrar, un 
cop més, que en llengua catala¬ 
na es pot fer de tot. 

Ara bé, fa llàstima compro¬ 
var com l’herència franquista 
pesa com una llosa, tant o més 
grossa que la que hi ha sobre la 
tomba del criminal al Valle de 
los Caídos. No hi ha manera 
que deixin de doblar els films, 
deixant de banda que és un 
gran negoci per als estudis de 
doblatge. Es clar que l’entrada 
del cinema ens surt més cara 
perquè s’ha de pagar el doblat¬ 
ge (encara que es vagi a veure 
versions originals el preu és el 
mateix). 

I així estem a la cua del 
països europeus quant a conei¬ 
xements de llengües estrange¬ 
res, amb l’excepció feta de 
l’espanyol. Si l’oïda s’acostu¬ 
ma de petits a escoltar altres 
accents, altre tonalitats, altres 
sons, esdevé més fàcil parlar 
idiomes. Si no, que ho pregun¬ 
tin als grecs, portuguesos, ro¬ 
manesos, serbis, holandesos, 
danesos, etc. En els països pe¬ 
tits el doblatge no surt a comp¬ 
te econòmicament. No saben la 
sort que tenen. 


CARTES ALA BURXA 

Envia’ns el teu escrit a laburxa@laburxa.org o a Can Vies (c. Jocs Florals, 42. BCN 08014). 


l’enemic és l’Ajuntament JORDI SOLER 


L’enemic de les plataformes veïnals en lluita de 
Barcelona coordinades en accions conjuntes és 
l’Ajuntament, i en alguns casos el govern autonòmic 
o el central. No ho és la FAVB [Federació 
d’Associacions de Veïns de Barcelona], com ha 
semblat entendre’s en alguns diaris. 

És cert que la diferència organitzativa de 
vegades ens allunya, ja que les plataformes 
apleguen grups de veïns en conflicte, mentre que la 


FAVB aplega diferents organitzacions: algunes 
combatives, d’altres passives o gairebé inexistents, 
d’altres instal lades i d’altres, en fi, abduïdes per les 
engrunes del poder. 

Les accions del 29 de març tenien com a diana 
la política de participació de l’Ajuntament. Una 
política que pretén emmascarar una actitud sovint 
dictatorial i d’eliminació de tots els moviments 
socials que no li fem la gara-gara. 



la Burxa 

Periòdic de Comunicació 
Popular de Sants 
i barris veïns 


La Burxa és una revista editada per un equip de redacció que 

es troba cada dilluns al CSA Can Vies (c. Jocs Florals, 42) 

Periodicitat: mensual 

Telèfon de contacte: 93 422 16 13 

Adreça electrònica: laburxa@laburxa.org 

La Burxa no es fa responsable dels articles d’opinió. 


En aquesta Burxa hi han col·laborat: Roser Benavent, Toni Gonzàlez, Gemma Parera Àlvarez, 
Guillem Sànchez, Pau Canela, David Positiu, Soto, Jordina, Laia i Meritxell Sànchez Amat, Mireia 
Pui, Jou, Carme, Ester de Pablo Rams, Anna Farré, Helena Olcina i Amigo, Isaac, Marc, Albert 
Alonso, Miquel Damés, Agus Giralt, Oriol, Yol, Marc Faustino i Vidal, Josep Pons, Casal Inde¬ 
pendentista, Comissió de Veïns de la Bordeta, Assemblea Can Vies, Comissió de Dones de l’Asso¬ 
ciació de Papers i Drets per a Tothom, Aurora Mora, Tofolino, Idoia Calabuig i Olcina, Albert Gar¬ 
cia, Sal·lus Herrero i Ximo Guillem-Llobat. 

Sentència contra el ‘mòbbing’ 
al carrer Càceres 


Entre el 
‘mòbbing’ i 
la violència 
immobiliària i 
urbanística 


[ 


Un veí de Sants ha hagut d’aguantar durant quatre anys tot tipus 
de pressions per part dels propietaris per fer-lo fora de casa seva 



Una sentència judicial dóna la raó al llogater i li permet d’acabar 
el seu contracte, i obliga la propietat a rehabilitar la finca 



ESTER DE PABLO RAMS ■ SANTS 

El passat 3 de març, Cecilio Hi- 
pólito es traslladava de casa se¬ 
va, al carrer Càceres, 9, al carrer 
Sugranyes. Es començava a 
complir una resolució judicial 
dictada el passat setembre que 
condemna la propietat a la reha¬ 
bilitació integral de la finca i al 
reallotjament d’aquest avi de 81 
anys mentre durin les obres, i 
que garanteix que podrà tornar a 
casa seva quan aquestes acabin. 

Però aquesta sentència ha es¬ 
tat fruit d’una dura batalla que ha 
durat més de quatre anys, al llarg 
dels quals Cecilio i la seva filla, 
Josefina, han hagut de plantar 
cara a les pressions dels propie¬ 
taris per fer-lo fora. És un cas 
més de l’anomenat mòbbing, o 
assetjament immobiliari, en què 
Barcelona és líder absoluta a 
l’Estat espanyol amb 415 denun¬ 
cies l’any 2004. Sembla que els 
diferents casos d’aquest nou fe¬ 
nomen social segueixin el ma¬ 
teix maquiavèlic guió, i la histò¬ 
ria d’aquest veí de Sants no se’n 
salta ni un pas. 

Un malson 

Tot va començar l’any 2002, 


quan Teófilo Villanueva i Pedro 
Esgueva, inversors privats, com¬ 
pren l’edifici del carrer Càceres, 
9, una finca molt degradada de 
114 anys, on mai s’ha fet cap re¬ 
forma pel seu manteniment i en 
la qual hi vivien 10 veïns. Els 
nous propietaris tenen pressa per 


fer fora els llogaters, amb con¬ 
tractes antics de rendes baixes. 
Els ofereixen 300.000 pessetes 
perquè marxin i en poc temps 
només queden quatre veïns, que 
comencen a rebre pressions de 
tot tipus: talls reiterats de l’aigua 
i la llum, fuites provocades, ensi- 
liconament del pany de la porta, 
rates, esfondraments de sostres, 
cops a les portes i sorolls a les 
nits i fins i tot l’allisament dels 
esglaons de l’escala perquè els 
veïns, tots persones grans, rellis¬ 
quessin. Això va fer que Cecilio, 
diabètic, es trenqués una cama, i 
que patís diversos infarts. La se¬ 
va filla afirma que se li partia el 
cor de deixar el seu pare allà, en 
aquelles condicions, però ell no 
volia marxar; allò era casa seva 
des de feia 20 anys i ningú no el 
faria fora. Josefina va remoure 
cel i terra per ajudar el seu pare a 
lluitar contra 1’assetjament. Van 
posar tot tipus de denúncies, que 
no prosperaven o que es resolien 
amb petites multes als propieta¬ 
ris, i diu que s’ha cansat d’om¬ 
plir instàncies, l’única solució 
que ofereixen les diferents admi¬ 
nistracions públiques. 

Denúncia ner obres il legals 

El colofó va ser la denúncia in¬ 


terposada contra Cecilio per una 
banyera instal·lada 18 anys enre¬ 
re. La propietat l’instava a aban¬ 
donar la finca o a pagar 22.000 
euros per danys i perjudicis. Van 
aconseguir acollir-se a la justícia 
gratuïta i l’advocada, a més de 
recórrer la denúncia, va interpo¬ 
sar una demana reconvencional 
contra la propietat, demanant 
que la condemnessin a rehabili¬ 
tar la finca i a mantenir el con¬ 
tracte de lloguer de Cecilio, que 
finalitza el 2016. 

Afortunadament, o gràcies a 
la fermesa de Cecilio i la seva fi¬ 
lla, el jutge Carlos Antonio Fan- 
lo va donar-los la raó, en el que 
es pot considerar un sentència 
poc comuna i exemplar, dictada 
el passat setembre. Però l’execu¬ 
ció de la resolució judicial també 
ha estat un procés costós, al qual 
els propietaris han posat tots els 
entrebancs que han pogut. Ara 
les obres de rehabilitació de l’e¬ 
difici han començat i en Cecilio 
s’ha traslladat temporalment, 
però ni ell ni Josefina, malgrat la 
victòria judicial, no respiraran 
tranquils fins el dia que torni a la 
seva casa del carrer Càceres. 

Impunitat 

Però la victòria de Cecilio no és 
habitual entre les víctimes d’as¬ 
setjament immobiliari, ja que la 
majoria dels llogaters acaben 
cansant-se i marxant, no s’arriba 
mai a denunciar o hi ha sentèn¬ 
cies ridícules contra els propieta¬ 
ris. Cal recordar el cas d’un veí 
de ciutat vella que es va suïcidar 
l’any passat. Una de les raons és 
que el mòbbing immobiliari en¬ 
cara no està tipificat com un de¬ 
licte penal, aspecte que mentre 
no canviï garanteix la impunitat 
dels propietaris i dificulta la llui¬ 
ta contra aquestes pràctiques. 
Cecilio ha aconseguit continuar 
vivint a casa seva i que rehabili¬ 
tin la finca, però els propietaris 
no seran condemnats per les 
pressions que han portat a terme. 
I és que mentre no canviïn les 
lleis no es poden denunciar d’u¬ 
na manera global els responsa¬ 
bles del mòbbing. En el cas de 
Cecilio, qui respondrà per aquest 
quatre anys de patiment? 



QUÈ POTS FER SI PATEIXES ASSETJAMENT IMMOBILIARI? 


» Denuncia tot allò que et facin (talls d'aigua, llum, etc.), fotografia-ho i recull 
testimonis. 

» Demana una còpia de les denúncies o de qualsevol document que signis, 
on hi constin la data i l’hora. 

» Recopila tota la documentació del que et passa. 

» Si no et cobren el lloguer, envia’l per gir postal. Si te’l retornen, ingressa’l 
al jutjat, ja que si demostren que no has pagat el lloguer en dos mesos et po- 



» Denuncia la venda de finques amb llogaters a dins. S’ha d’intentar que et 
reconeguin com a llogater de la finca. 

» Tens dret a un advocat. El Col legi d’Advocats està obligat a proporcionar- 
ne d’ofici a les persones que no tenen recursos per contractar-ne un. El telè¬ 
fon del Col legi és: 93 487 9418 o 93 496 18 80. 

» Pots denunciar el cas a l’Oficina Municipal d’Informació als Consumidors, 
malgrat que a part de recollir el cas només s’ofereixen com a mediadors. 

» Busca sempre solidaritat i suport i intenta fer públic el cas. 


El passat 19 de març l’Espai 
Obert va acollir un taller organit¬ 
zat per la Plataforma contra la 
Violència Immobiliària. Des de 
La Burxa hem aprofitat aquest 
acte al barri per donar a conèi¬ 
xer la feina que estan fent. 

“Fa més d’un any, i a partir 
d’una iniciativa de la Coordina¬ 
dora contra l'Especulació del 
Raval, vam començar a elabo¬ 
rar un dossier sobre la violència 
immobiliària i urbanística. Avui 
podem dir que el que s’ha po¬ 
pularitzat com a mòbbing no és 
més que la punta de l’iceberg 
d’una realitat tan dura com invi¬ 
sible. 

La duplicació en un any de 
les denúncies i els expedients 
oberts en la ja desapareguda 
Oficina Antimòbbing Municipal, 
que van passar de 200 denún¬ 
cies i 70 expedients oberts l'any 
2004 a 415 denúncies i 130 ex¬ 
pedients oberts el 2005, és una 
dada significativa per si matei¬ 
xa, malgrat el selectiu criteri ofi¬ 
cial. 

El que, més que mòbbing, 
preferim anomenar violència 
immobiliària , és inseparable del 
model de ciutat i de la planifica¬ 
ció urbanística municipal. En 
concret, i encara que els casos 
d’assetjament no es produei¬ 
xen només entorn de macroo- 
peracions urbanístiques, són 
plans com el de l’Illa Robador al 
Raval i el Pla de l’Estació a 
Sants, en què es pot afirmar 
que als projectes de negoci i 
explotació econòmica els mo¬ 
lesta la població de sous baixos 
o pensió mínima, renda antiga i 
sense estil. 

Aquell dossier, que ara 
serà un llibre gratuït, volíem 
que fos alguna cosa més que 
una acumulació de dades. Va 
ser un pretext per crear un es¬ 
pai de debat i definició d’es¬ 
tratègies entorn de l’habitatge, 
el territori i l’espai públic, des 
del moviment veïnal i de barri 
fins a la gent de les okupacions. 

Hem fet quatre sessions 
del “Taller contra la violència im¬ 
mobiliària i urbanística’’, hem 
organitzat mobilitzacions pun¬ 
tuals i hem desenvolupat la 
Carta de mesures urgents con¬ 
tra la violència immobiliària i ur¬ 
banística, que planteja diversos 
punts fonamentals com la limi¬ 
tació del preu de l'habitatge i 
dels lloguers, la reforma de la 
LAU, i la moratòria dels PERI i 
les reformes urbanístiques, a 
més de la penalització de l’as- 
setjament immobiliari i la des- 
penalització de rokupació." 

PLATAFORMA 

CONTRA LA VIOLÈNCIA 

IMMOBILIÀRIA 

Més informació a: 
http://mobbingbcn.blogspot.com 
http://www.sitesize.net/coordina- 
doraraval / 

A PEU DE CARRER 


Una llarga jornada 
entre vies 

Avui és un dia important. El CSA 
Can Vies celebra una jornada 
d’autogestió oberta al barri i totes 
tenim ganes que surtin bé les co¬ 
ses. El dia s’aixeca lletjot, i 
sembla que plourà. Al centre so¬ 
cial ja hi ha moviment des de pri¬ 
mera hora del matí. En poca es¬ 
tona comença el ball de fogons, 
espàtules, coberts i olles, instru¬ 
ments que serviran per posar a 
punt el dinar popular del migdia. 
La gent que camina pel carrer 
observa amb sorpresa aquest 
batibull de gent tallant tomà¬ 
quets, enciams i pastanagues. 
"Que feu de menjar, aquí?”, pre¬ 
gunta un vianant despistat. ‘‘Fem 
un dinar per l’autogestió del cen¬ 
tre social!”, li responen amb un 
somriure. 

Mentrestant, la façana de la 
torreta del CSA es despulla per 
acollir un nou graffitti, que bona 
falta li feia a la nua paret. “Deixa't 
anar, dona’t tot tu”, em sembla 
llegir, i no puc evitar parafrasejar 
emocionat la tendra cançó del 
mestre Ovidi. 

Al migdia, amb les panxes 
de tothom rugint, comença a arri¬ 
bar la gent a dinar. Semblava 
que no, però al final la Capella és 
plena per la teca. Entre amani¬ 
des, cus-cus i vi de la casa, tam¬ 
bé hi ha lloc per comentar la ju¬ 
gada del dia anterior. Avui el te¬ 
ma del dia és el ball de bastons 
que va haver-hi la nit passada al 
Raval en el macrobotelló. 

A la tarda hi ha mani pel Ru- 
bén i l’Ignasi, empresonats per 
no cantar el monòleg dictat des 
de les entranyes de l’estat, i Can 
Vies aprofitarà per descansar 
unes hores. Al vespre la gent tor¬ 
na força contenta de la manifes¬ 
tació, i amb gana per degustar 
tot l’elenc de pinxos que s’as¬ 
seuen cofois a la barra de la Ca¬ 
pella. 

La festeta a la Capella tanca 
la llarga jornada. A poc a poc 
veig que va arribant gent, fins 
que el centre social s’omple. To¬ 
ca torn de barra, i la colla ja està 
una mica cansada, tot i que veig 
tothom satisfet de com ha anat la 
jornada. D’aquí a poc seran les 
dues, i haurem de tancar, i la 
gent no sembla que tingui ganes 
de marxar. Però aquesta ja és 
una altra història... 

Albert Alonso 


Continuen les negociacions entorn 
de Can Batlló 


CRONOLOGIA RECENT DE CAN BATLLÓ 


[ El passat 20 de març van començar a tancar-se 
acords sobre el futur del polígon industrial de Can 
Batlló a la Bordeta, malgrat un darrer intent de 
l’Ajuntament, fet amb poca convicció, d’incrementar 
l’edificabilitat del projecte en 11.000 m 2 de sòl 


[ 2-feb-2006 ] El Districte de Sants convoca el Centre Social de Sants, la 
Comissió de Veïns de la Bordeta i els afectats i proposa acceptar el paquet 
d’equipaments que havien demanat històricament per a Can Batlló. 

[ 6-feb-2006 ] Reunió formal del Districte, l’Ajuntament central i la Conse¬ 
lleria de Medi Ambient amb les entitats per presentar la nova proposta in¬ 
tegral per a Can Batlló (presentada en l’anterior número de La Burxa). 

[ 21-feb-2006 ] Assemblea del Centre Social de Sants amb 60 assistents 
on s’acorda acceptar la proposta i convocar una assemblea general. 


ROSER BENAVENT - LA BORDETA 

Els veïns, reunits en assemblea 
amb més de 200 assistents a Sant 
Medir, van discutir sobre la pro¬ 
posta de l’Ajuntament i van afegir 
un seguit de peticions al planteja¬ 
ment inicial: 

-Manteniment del camp de 
futbol petit i ampliació d’un se¬ 
gon, amb gespa artificial i vesti¬ 
dors adequats. 

-Concreció en un protocol es¬ 
pecífic de la proposta de col·labo¬ 
ració entre el barri i la Conselleria 
de Medi Ambient. 

-Reserva d’un 80 % dels nous 
pisos de protecció per a veïns del 
barri. Es va parlar de fer tres ni¬ 
vells d’accés: d’una banda, barri 
de la Bordeta; de l’altra, districte 
de Sants-Montjuïc, i, per últim, la 


resta, amb percentatges concrets 
per a cada sector. 

-També es va indicar que els 
veïns s’autoorganitzaran per sec¬ 
tors per tal de veure com els afec¬ 
ta el projecte a cada lloc en con¬ 
cret i es va anunciar la creació, 
d’entrada, de comissions per al 
carrer Corral i el carrer Parcerisas. 

Aquestes propostes, presenta¬ 
des a l’Ajuntament, van ser ento- 
mades sense posar-hi més objec¬ 
cions que la cabuda dels camps de 
futbol petits, sobre el quals els 
tècnics es van comprometre a fer 
un estudi. Sembla que si es salven 
les diferències amb els industrials 
el projecte entrarà en una via ro¬ 
dada. 

Després només caldrà que 
l’Ajuntament respecti els acords, i 
que nosaltres ho vigilem. 


[ 15-març-2006 ] L’Assemblea de Veïns a Sant Medir, amb més de 200 as¬ 
sistents, presenta esmenes al projecte i ratifica l’acord inicial de les entitats. 

[ 20-març-2006 ] Segona reunió al Districte. Les entitats presenten les 
al -legacions recollides. El Districte intenta augmentar íedificabilitat pacta¬ 
da, però davant el rebuig de les entitats fa marxa enrere. Es tanca un pac¬ 
te sobre edificabilitat màxima i un calendari, i s’acorda seguir negociant. 


PREVISIÓ DEL CALENDARI 


Abril 2006 Aprovació inicial de la modificació del PGM. 

Maig 2006 Tancament de l’acord amb la Zona Franca. Aprovació defini¬ 
tiva de la modificació del pla general metropolità. Nova assemblea veï¬ 
nal de seguiment. 

Desembre 2006 Final de les aprovacions. 

Febrer 2007 Inici de les obres del nou CAP definitiu. 

Abril 2007 Començament del trasllat d’empreses a la Zona Franca. 
Juny 2007 Negociació del PAM 2007-2011 amb pressupost per arran¬ 
jar els equipaments. 

2007-2009 Desenvolupament urbanístic del pla. 


Manifestació per la dignitat 
dels barris 



Immobiliària sabotejada al carrer Joan Güell. 


BARRISANTS.ORG 



Immobiliària siliconada al carrer Càceres. BARRISANTS.ORG 


BARRISANTS.ORG - SANTS 

Entre el 20 i el 26 de març va tenir 
lloc la Setmana de Desobediència, 
en el marc de la campanya “Països 


Catalans Insubmisos”. Al nostre bar¬ 
ri es van ensiliconar les delegacions 
d’Hisenda i de l’Oficina de Treball 
de la Generalitat, així com nombro¬ 
ses ETT i immobiliàries. També es 


va fer una crida en favor de la deso¬ 
bediència fiscal i per la sobirania 
econòmica dels Països Catalans. 

El dia següent, continuant amb 
la setmana de desobediència, les ac¬ 


cions es van centrar en denunciar la 
precarietat laboral i l’accés a un ha¬ 
bitatge digne. Per aquest motiu es 
van atacar un centenar d’ETT i im¬ 
mobiliàries de tot Barcelona 

Viuràs el nou calaix de Sants a ^ 

Mès de 700 metres de pïpi-can y ^ 

Un Sants més dividit "«> SANTS . 

Més gran superfícies, menys petit comerç llufa| NA 

Un barri per plorar-hi! 


Plataforma pol Sotcrramcnt do Ics Vies i contra ol Pla do l'Estació 


Cartell de contrapropaganda editat per la Plataforma 
Soterrem les Vies. 


llotjaments es van El desplegament resultà desproporcionat. ALBERT GARCIA 


SOTERREM 


PINZELLADES 


l’ombra de 
Guantànamo 

El passat 24 de març l’Espai 
Obert va acollir una xerrada so¬ 
bre la situació de les persones 
detingudes i empresonades en 
relació amb l’anomenat terroris¬ 
me islamista. Sota el títol “L’Om¬ 
bra de Guantànamo” es volia de¬ 
nunciar la greu vulneració de 
drets que estan patint aquestes 
persones, i començar a teixir 
una xarxa solidària per trencar el 
silenci que envolta aquestes 
operacions policials i que garan¬ 
teix la seva impunitat. 

CinemaRebel 

El passat 16 de març vam veure 
la segona pel lícula del cicle de 
Cinema Rebel a les Cotxeres, 
Bagdad Rap , d’Arturo Cisneros. 
El film repassa, acompanyat de 
música rap, la recent història de 
la invasió de l’Iraq. Van donar un 
bon complement a la projecció 
en Javier Couso, germà del pe¬ 
riodista assassinat a l’Iraq, i Fer¬ 
nando, activista de grups solida¬ 
ris amb l’Iraq. A l’acte van assisi- 
tir-hi unes 100 persones. 

Per al proper 19 d'abril està 
prevista la projecció de La estra¬ 
tègia del caracol , que donarà 
peu a parlar dels processos de 
violència immobiliària que pateix 
tant el nostre barri com tota la 


Tall de carrer per la 
dignitat dels barris 


Veins i veïnes de Sants manifestant-se per un barri millor. J S 


MARC G. PUIGARDEU - SANTS 

El passat dimecres 26 de març de¬ 
senes de veïns i veïnes convoca¬ 
des per l’Assemblea de Barri de 
Sants i la Plataforma pel Soterra- 
ment de les Vies i contra el Pla de 
l’Estació es manifestaren al llarg 
d’una hora tallant la carretera de 
Sants en un dels sentits. Aquesta 
mobilització veïnal estava inclosa 
dins una diada coordinada de mo¬ 
bilitzacions veïnals per tota la ciu¬ 
tat de Barcelona. 

Els veïns corejaren consignes 


com ara “Més centres socials i 
menys centres comercials” i 
“Amb Almeria, 9 us heu passat un 
ou”, en referència a l’obra il·legal 
tolerada pel Districte en aquest 
carrer. 

Aquesta situació es va repetir 
en altres punts de la ciutat, fet que 
va provocar retencions i impor¬ 
tants desviacions del trànsit, amb 
l’objectiu de “saturar la ciutat” 
per “fer veure a l’Administració 
que els veïns també hi tenim a dir 
la nostra”, segons explicaven els 
organitzadors. 


Xiulada veïnal a Joan Clos 


ciutat. 

Noves detencions pel 
casdell/lercat Nou 


El 8 de març se’n va 
al mercat 


fer de manera il·legal, ja que els 
Mossos d’Esquadra es van negar 
a ensenyar l’ordre de desnona- 
ment en tots els casos, i a cap de 
les cases havien rebut la notifica¬ 
ció judicial corresponent. Els seus 
ocupants van denunciar in situ la 
il·legalitat dels desallotjaments, i 
van convocar una manifestació 
que hores després va recórrer els 
carrers del barri. 


LES VIES 


Els lamentables fets protagonit¬ 
zats per la policia i la seguretat 
del metro durant les festes de 
Sants segueixen portant cua. 

El divendres 31 de març dos 
joves de Gràcia van ser detin¬ 
guts en el penúltim capítol d’a¬ 
questa interminable sèrie. La 
raó oficial de la seva retenció 
durant 24 hores era comunicar- 
los la seva imputació i citar-los a 
una roda de reconeixement que 
es farà d’aquí a dues setmanes. 
Segons els grups de suport, 
“aquesta ha estat una interven¬ 
ció innecessària, ja que legal¬ 
ment se’ls hauria hagut de citar 
amb una carta i estalviar-los el 
patiment que suposa una deten¬ 
ció”. Fins ara ja són set les per¬ 
sones imputades. 


Clos fou interromput per les protestes veïnals. ALBERT GARCIA 


MARC G. PUIGARDEU - SANTS 


El passat dimarts 14 de març es 
van desallotjar quatre habitatges 
okupats al barri. Una desena de 
furgonetes antiavalots dels Mos¬ 
sos d’Esquadra, diverses dota¬ 
cions de la Guàrdia Urbana i per¬ 
sonal sanitari van participar en un 
desproporcionat dispositiu que va 
mantenir la circulació completa¬ 
ment tallada du¬ 
rant més de dues 
hores. 

Els immobles 
es trobaven als nú¬ 
meros 2 i 4 del 
carrer Sant Feliu 
de Guíxols i al 82 i 
84 del carrer 
Constitució. Des¬ 
prés dels desallot¬ 
jaments es van en¬ 
derrocar els edifi¬ 
cis per deixar-hi 
solars buits. 

Tots els desa- 


MERITXELL S. A. - SANTS 


Amb aquest títol, do¬ 
nes de diverses enti¬ 
tats del barri van voler 
fer present la reflexió 
sobre la realitat de les 
dones al Mercat de 
Sants. Durant el matí 
del 4 de març, les do¬ 
nes de l’Assemblea de 
Barri de Sants, Enda- 
vant-Sants, L’Escletxa 
i Creación Positiva 
van instal·lar dues pa- 
radetes per informar 
de manera interactiva 
(amb jocs, plafons i 
telenotícies en viu i en 
directe) les vianants. 

Així mateix, van obse¬ 
quiar les dones amb 
un tros de pastís i una 
flor per celebrar el seu 
dia. Una cercavila tea¬ 
tral organitzada pel 
grup de teatre de Can 
Vies va recórrer l’interior del 
mercat. 

El mateix dia al vespre, Can 
Vies es va omplir de teatre i mú¬ 
sica “Per un nou feminisme”, en 


Joc d’estereotips al Mercat Nou. MERITXELL S. A. 

un acte organitzat per diversos 
col·lectius feministes i de 
l’esquerra independentista com 
Dolça Lluita, Dones del Sac i la 
Fàbrica Roja. 


PERE VECIANA - SANTS 

El passat 10 de març Joan 
Clos, l’alcalde de la ciutat, vi¬ 
sità el Mercat Nou de Sants per 
presentar-hi una exposició so¬ 
bre la cobertura de les vies 
amb un calaix. A més de l’al¬ 
calde, també van assistir a 
l’acte el primer tinent de la 


$AMT$ 

Veuràs 


ciutat, Xavier Casas; la regido¬ 
ra del districte, Imma Morale- 
da, i el president del Districte, 
en Pere Alcober. 

D’altra banda, a l’acte tam¬ 
bé s’aproparen membres de la 
Plataforma pel Soterrament de 
les Vies i altres veïns i veïnes 
disconformes amb el projecte. 
Aquestes, carregades amb di¬ 
verses pancartes, xiula¬ 
ren i escridassaren els 
polítics, fins a aconse¬ 
guir fer fora l’alcalde 
del barri de Sants. 

L’acte va haver de 
ser supès a causa de 
l’acció. Segons una tes¬ 
timoni presencial, mol¬ 
tes de les venedores i 
clientes del mercat van 
aplaudir la xiulada. 


Desallotjades quatre 
cases del barri sense 
ordre judicial 

Nosaltres les tines 

UscurstsiïràctiquBS tmUstas 

Diverses autores 

Coordinadora d’Estudiants dels 
Països Catalans, 2005 

Aquest és el segon llibre editat per la Coordinadora 
d’Estudiants dels Països Catalans. En aquest assaig, 
reconegudes activistes feministes del nostre país ens 
descriuen quina és la situació de les dones a la so¬ 
cietat catalana des de diverses òptiques i tractant les 

problemàtiques del 
treball, la immigració, 
l’educació, la violència 
contra les dones i el 
paper de les dones a 
la literatura. 

Aquest primer 
bloc, de caràcter na¬ 
cional, va seguit d’un 
segon bloc de caire 
internacional, en el 
qual diverses dones i 
col·lectius de dones 
expliquen les diferents 
experiències de lluita 
al seu barri, a les fà¬ 
briques ocupades de 
l’Argentina, a la guerrilla, al moviment d’alliberament 
nacional i a la universitat popular; a més de fer refle¬ 
xions entorn dels mètodes d’acció directa duts a ter¬ 
me per les sufragistes a l’Anglaterra del segle XIX. 

Es tracta, per tant, d’un ampli i ric recull de textos 
que tracta la realitat quotidiana de les dones a la nos¬ 
tra societat i ofereix diversos exemples de lluita per in¬ 
tentar canviar aquesta realitat i construir-ne una de 
ben distinta: un futur per a nosaltres, les dones, 
exempt de desigualtat, opressió, discriminació, exclu¬ 
sió i violència i ple d’esperances, somnis, vida i lliber¬ 
tat amb majúscules. 

Aurora Mora 


Latent 


Inòpia 

Comú i Enlainòpia 



Inòpia, amb el seu camí discret, potser siga una 
de les propostes en català més arriscades del 
País Valencià. Evitant caure en els estereotips i 
el folklorisme que sovint caracteritzen moltes 
bandes del rotllo de per ací, Inòpia resulta tota 
una proposta d’avanç cap a la normalitazació de 
la música contemporània en la nostra llengua. 
Les seues lletres, la seua música contundent, 
farcida de matisos, i la seua qualitat resulten 
sorprenents quan veus que aquest és només el 
seu primer disc. Les referències sonores cami¬ 
nen entre bandes com Faith No More, Soundgar- 
den, Radiohead i Pi-LT, tot i que a la seua cos¬ 
movisió discogràfica caben des d’Ovidi Montllor 
i Pi de la Serra fins a Fugazi i The Cure. Ara bé, 
sobra dir que la seua actitud és totalment la d’u¬ 
na banda de base que es mou en els cercles al¬ 
ternatius i que reivindica posicionaments ho¬ 
nestos dins la música. Només cal veure el preu i 
la qualitat d’aquest primer treball. Amb una pre¬ 
sentació de luxe en digipack, no decebrà aque¬ 
lles persones que cerquen noves i enriquidores 
aportacions a la nostra música. 

(districomu@hotmail.com) 

Tofolino 


Premis Oscar 

Any 2006 

Crash i BrokebacR Mountain 

Els Oscar d’aquest any van estar dividits. Quan la 
pel·lícula que s’emporta el premi al millor director és 
diferent de la que s’endú el de millor pel·lícula es pot 
parlar de dues guanyadores, i encara més si 
cadascuna se n’endú un al millor guió. 

Crash, del director Paul Haggis, es va emportar 
les estatuetes a millor pel·lícula, millor guió original i 
millor muntatge. Es tracta d’un film costumista 
d’actualitat, un bon relat de vides creuades, situat a 
Los Àngeles, que toca temes socials com el 
racisme, la por i la violència; ben filat, però que no fa 
cap aportació ni mitjanament important al gènere ni 
als espectadors. 

Brokeback Mountain, dirigida per Ang Lee, es va 
emportar els Oscar a millor director, millor guió 
adaptat i millor banda sonora original. És la història 
d’amor homosexual entre dos vaquers dels anys 60, 
un amor que malviu més de 20 anys, marcat per la 
clandestinistat i el rebuig. Amb l’elegància que el 
caracteritza, Lee entra en un terreny delicat del qual 
aconsegueix sortir sense ferir sensibilitats, amb el 
resultat d’un film més que recomanable. 

Dues bones pel·lícules, sí, però que ens deixen 
un cert regust de manca de nivell al qual, d’altra 
banda, ens té acostumats els mercat nord-americà. 

Yol 



NosaltresQ 

les dones X 

Discursos i pràctiques feministes 



pot petit, bona confitura 


Esplai sense sostre 

Sixanta-cinc nens i nenes, 13 monitors i monitores i un 
grapat d’ex i amics van celebrar el dia 25 de març els 25 
anys de l’Esplai Turons al parc de l’Espanya Industrial. Tot 
un dia de festa. Però malgrat la gresca i el bon rotllo 
general, les samarretes negres on s’hi podia llegir “Volem 
un local” feien pensar que no tot són flors i violes per a 
aquest esplai del barri. La cara amarga de la festa és el 
resultat d’una altra especulació immobiliària que, en 
aquest cas, ha obligat els monitors de l’esplai a inventar-se 
activitats per fer al carrer o allà on poden. L’esplai va estar 
durant mes de 20 anys en uns locals, fins que un nou 
propietari va augmentar el preu del lloguer i va fer 
totalment impossible pagar-lo. Des d’aquest moment, 
l’esplai va començar un període de nomadisme, però lluny 
d’arronsar-se i malgrat el desgast i l’esforç que han de fer 
els responsables de l’esplai, aquesta entitat es manté molt 
viva i segueix fent una molt gran tasca educativa i de 


participació. Actualment disposa d’un local justet per fer 
petites reunions i guardar part del seu material. 

El que és més preocupant, però, és que l’Esplai Turons 
no és ni de bon tros l’única entitat educativa que pateix la 
manca de locals. Alguns han estat literalment expulsats de 
la casa del senyor per no combregar amb l’església, i 
altres han topat amb el món immobiliari. Pensem que en 
el nostre país existeixen moltes entitats que treballen 
voluntàriament per educar nens i nenes en el temps lliure, 
però darrerament es troben moltes traves per tirar-ho 
endavant i això fa que el món del lleure tingui grans 
dificultats per competir amb l’oci que el món consumista 
ens ofereix. 

És sorprenent que no hi hagi cap espai al barri de 
Sants on un esplai com aquest pugui tenir una seu digna, 
i és lloable la tasca que duen a terme els monitors i les 
monitores de l’Esplai Turons setmana rere setmana 
educant nens i nenes. 

Felicitats, i per molts anys més amb sostre! 

Contacte: Centre d’Esplai Turons, tel. 639321800 



L’Esplai Turons a la plaça de Sants. 


Fes-te amic o amiga de 

la Burxa 

Les subscripcions a la Burxa acompliran dos objectius: fer-la 
arribar allà on la seva distribució no arriba i contribuir 
econòmicament al seu manteniment. 

Es pot fer de diverses maneres:mitjançant correu convencional, 
per domiciliació bancària o manualment. 

Així que ja saps! 


r 


DOMICILIACIÓ BANCÀRIA 


n 



Nom_ 

Cog noms_ 

Carrer i número_ 

Codi Postal_Població 

Telèfon_DNI_ 

Vull rebre La Burxa a casa □ 


Amic amiga de 


Col·laboració anual 


Aportacions 

la Burxa 


amb 


voluntàries a la 

3 euros/mes 


la Burxa 


Burxa 

□ 


5 euros/mes □ 


euros 

(36 euros l’any) 


(60 euros l’any) 


(escriure amb claretat) 


L 


Caixa/Banc. 

Adreça_ 

Població_ 


Nom del titular. 


CODI ENTITAT 
CODI SUCURSAL 
CODI SEGURETAT 
NÚM DE COMPTE 


□□□□ 

□□□□ 

□□ 

□□□□□□□□□□ 


Es prega que entregueu fins a nova ordre els rebuts que presentarà La 


Burxa 


Data. 


Signatura 

(parèntesi) 


la cançó 


racó històric 


Allò que ens queda 

M’agradaria que la raó i el cor 
estiguessin sempre junts. 

Sentir de la mateixa manera 
fa forta aquesta unió. 

Anem a resistir amb cops i esforços. 

Hi ha alguna cosa que persisteix... 
la forma de pensar! 

Els diners no ho són tot, 
el control és cosa personal. 

Mira on trepitges, no vagis a ensopegar. 

El teu passat no el conec, 
el futur no importa molt més. 

Defensar o resistir, 
és positiu, hi ha que viure. 

Penso que... si no ho sents, què fas tu aquí? 

M’agradaria que estiguéssim sempre junts. 

Lluitar del mateix costat fa que duri l'amistat. 

Anem a defensar amb mans i crits 
l’únic que es manté... la sinceritat! 

La política no ho és tot; la llibertat, una paraula 
més. 

La copa que vas a prendre 
procura que no sigui per oblidar. 

Qui t’implica si tu no vols? Pertanys a tu mateix/a. 
La cosa pot anar més enllà, està a les teves 
mans... acull-la o volarà. 



Als anys 30, l’esport popular tenia molta força al 
barri. En aquesta dècada naixia el Club Esportiu 
Mediterrani, originalment al Poble Sec, i també es 
consolidaren clubs de bàsquet com el BIM i el BAM. 
Però si es va produir un fet significatiu fou la 
preparació de l’Olimpíada Popular. 

L’any 36 es preparaven simultàniament dues 
olimpíades. Les primeres, la que la història ha 
consagrat com les oficials, a Berlín. Aquestes foren 
pensades com un gran espot publicitari del 
nacionalsocialisme i de la supremacia de la raça 
ària, truncat en part per les victòries de l’atleta negre 
Jesse Owens. Però fins i tot el COI es va rendir a la 
gran organització tècnica del règim alemany 
afirmant que aquestes havien estat les millors 
olimpíades mai celebrades. Les segones, amb una 
intenció ben diferent (pretenent recuperar els valors 
olímpics desvirtuats pel nazisme i centrades en 
l’esport obrer), s’havien de celebrar a Barcelona. 

Anys abans, quan s’havia de decidir quina ciutat 
acolliria els jocs del 36, les ciutats millor situades 
eren Barcelona i Berlín, però el canvi republicà de 
l’Estat espanyol va espantar els conservadors 
membres del COI, que es decantaren per l’opció 
alemanya. Aquesta elecció va crear polèmica, 
especialment quan el règim de Hitler va mostrar al 
món el seu vertitable rostre. Els EUA, França, 
Txecoslovàquia i Espanya es debatien sobre si calia 
boicotejar Berlín 36. 

La idea del boicot, però, no era pas l’única que 


circulava. Des de l’any 1921, a Europa s’havien 
celebrat quatre olimpíades obreres (o, com en dirien 
més endavant, espartaquiades), algunes de les 
quals organitzades per la Internacional de l’Esport 
Roig. Praga, Frankfurt, Moscou i Viena n’havien 
estat les seus. Així doncs, des de molts àmbits va 
sorgir aquesta idea: organitzar unes olimpíades 
alternatives. L’Olimpíada Popular, però, era diferent, 
ja que va sorgir des de la base, des de les mateixes 
associacions populars, sense la guia d’estats, 
institucions o partits. 

En aquells moments va aparèixer el Comitè 
Català pro Esport Popular, aglutinant unes 30 
associacions catalanes. La idea de l’Olimpíada 
Popular com a contrapartida a l’oficial, impregnada 
de nacionalsocialisme, prenia forma. Els primers 
contactes es van produir a Catalunya durant la Copa 
Thaelmann, esdeveniment esportiu fet en honor 
d’Ernst Thaelmann, secretari del Partit Comunista 
Alemany empresonat per Hitler. 

Els debats eren intensos. Depenent de l’afinitat 
política dels diaris es podien llegir articles d’opinió a 
favor o en contra de l’Olimpíada de Barcelona, però 
tot feia preveure un èxit de participació. Calia 
esperar la data d’inauguració dels jocs per veure si 
aquests serien un èxit o un fracàs, el 19 de juliol. 
Malauradament, aquest dia la notícia no la va donar 
l’esport sinó el feixisme. 


Agus Giralt 


Maniatica 


un tomb pel diccionari 


Salut i 

força al canut 


Tot i que ara la majoria de 
nosaltres interpretem Salut i força 
al canut com a desig de potència 
sexual, i que ja no hem arribat a 
conèixer cap altra interpretació, 
temps enrere, el canut e ra la bossa 
que els pagesos duien lligada al 
maluc i en la qual hi posaven els 
calés. Força recordem que, a part 
de potència física, també vol dir 
molta quantitat d’alguna cosa. 

Així doncs, tot plegat, abans de 
trobar-hi segones interpretacions, 
volia dir salut i molts diners. 


Memòries gràfiques 

Fent neteja, 1868 



Un moment força 
significatiu de la 
revolució de 1868 
a la plaça Sant 
Jaume, la 
crema dels retrats 
borbònics. 

És força evident 
que aquells fets 
eren 

conseqüència 
d’una manca 
d’ordenances 
cíviques. 



^ Mtmiwm dr cpmifnicwcii 

directa 


Sortim et dimarts 18 d'abril 
Necessitem 1500 subscripcions))) 

D’ON VENIM 


Jornades 

llibertàries 

A principis del juliol de 
1977, al saló Diana, và¬ 
rem fer les Jornades Lli¬ 
bertàries. Allà es cons¬ 
tatà l'orientació llibertària 
de milers de persones 
que raonaren l'ideari lli¬ 
bertari demostrant, així, 
que la praxi i la concepció 
llibertàries encara tenien 
raó d’ésser. Els debats fo¬ 
ren tan llargs com nom¬ 
broses les visions de vida 
amb veu llibertària, propi¬ 
ciant la creació d’un marc 
de ponències i expectati¬ 
ves plenes de pensa¬ 
ments i objectius col·lec¬ 
tius. La participació fou 
tan intensa i profunda que 
fins i tot hi hagué un debat 
que durà des de dos 
quarts de 10 del matí fins 
a les onze de la nit. D’a¬ 
questes Jornades Lli¬ 
bertàries s’extragueren 
dues conclusions fona¬ 
mentals. La primera, que 
es reafirmava l’existència 
de persones amb una rea¬ 
litat de vida plena d’op¬ 
cions llibertàries; i la se¬ 
gona, que el llibertarisme 
tenia i té un pes específic 
en la nostra vida quotidia¬ 
na. 

Les Jornades Llibertà¬ 
ries es dividiren en dos: 
els intensos debats ante¬ 
riorment esmentats es fe¬ 
ren al saló Diana, i tot un 
seguit d’activitats teatrals 
i musicals de primer grau, 
al Parc Güell. Aquestes 
actuacions de teatre i mú¬ 
sica d’avantguarda ens 
permeteren gaudir de tot i 
de totes les formes possi¬ 
bles. 

En definitiva, unes jor¬ 
nades llibertàries on es 
posà al dia tota l'essència 
llibertària del moment, en 
el si d’una gran multitud 
de persones, i que ens 
permeteren constatar l’e¬ 
xistència d’una reflexió 
contundent de l’opció lli¬ 
bertària a escala mundial i 
la voluntat col lectiva d’a¬ 
germanament entorn d’un 
pensament llibertari comú 
a tots. 

JOSEP PONS 


la llei d’estrangeria és 
violència de gènere 


[ La llei d’estrangeria conculca els drets 
fonamentals de les persones immigrades i 
sotmet la dona a estatus legals summament 
precaris i vulnerables que, en molts casos, han 


servit com a veritables xantatges que coarten la 
seva llibertat. Per tant, es pot afirmar que la llei 
d’estrangeria legitima la violència de gènere i la 
subordinació de la dona a l’home 





Dones iraquianes manifestant-se. IDOIA CALABUIG I OLCINA 


COMISSIÓ DE DONES DE L’ASSOCIACIÓ 
PAPERS I DRETS PER A TOTHOM 

La llei d’estrangeria suposa una li¬ 
mitació de drets bàsics per a les per¬ 
sones immigrades, especialment 
d’aquelles que no tenen papers : no 
tenen reconegut el dret al treball, ni 
els drets polítics de reunió, manifes¬ 
tació i sindicació, ni el dret de viure 
en família (repagrupament familiar). 

Les dones immigrades parteixen 
de diferents situacions amb relació 
a la seva situació legal, laboral, es¬ 
tat civil, etc., però totes pateixen les 
conseqüències d’una legislació res¬ 
trictiva i d’una estructura social i 
del mercat laboral que les condem¬ 
na a realitzar les ocupacions més 
precàries. 

En primer lloc, cal considerar la 
situació de les dones que arriben a 
través del reagrupament familiar. 
Aquesta via d’entrada al país és més 
freqüent entre dones africanes, tot i 
que cada cop és major el grup de 
dones d’aquest origen que emigren 
soles. El reagrupament familiar 
també el poden realitzar les dones, 
però generalment són elles les rea- 
grupades. En aquests casos, la dona 
es troba totalment subordinada al 
marit reagrupant, ja que el seu per¬ 
mís de residència depèn del d’ell. A 
més, malgrat ser residents legals, no 
poden tenir durant el primer any un 
permís de treball, de manera que es 
veuen obligades a treballar en l’eco¬ 
nomia submergida i sotmetre’s als 
possibles abusos d’aquesta, o bé a 
dependre econòmicament del marit 
per llei. En el cas que la dona sigui 
víctima de violència domèstica, el 
reglament d’estrangeria li exigeix 
una sentència amb ordre de protec¬ 
ció dictada per obtenir els papers. 
Mentre no surt la sentència, la dona 
queda exposada a l’expulsió. 

En cas de divorci o separació, la 
dona només tindrà papers si acredi¬ 
ta la convivència amb el cònjuge re¬ 
agrupant (del qual se’n va divor¬ 
ciar) durant almenys 2 anys. Això 
implica situacions d’abusos fami¬ 
liars cap al cònjuge més indefens, 
que sol ser l’esposa, sobretot si no 
parla l’idioma i no treballa. També, 
en cas de divorci o separació, la llei 


d’estrangeria constitueix la base le¬ 
gal perquè els homes es quedin amb 
la custòdia de les filles i els fills. 

Les dones que vulguin treballar 
al cap d’un any d’haver arribat per 
reagrupament poden demanar un 
permís de treball si disposen d’un 
contracte laboral. El problema és 
que la inserció laboral de gran part 
de les dones immigrants es duu a 
terme a través del treball domèstic 
dins l’economia submergida, i, per 
tant, no disposen d’un contracte 
amb què poder obtenir un permís 
independent al del marit. A més, 
fins i tot en el cas que es disposi 
d’un contracte laboral, el servei 
domèstic és un dels sectors laborals 
més precaris en termes tant de con¬ 
dicions laborals com de protecció 
social, ja que no té subsidi d’atur i 
exigeix cotització prèvia per accedir 
a la prestació per accident laboral. 

La llei d’estrangeria també dei¬ 
xa indefensa la dona immigrada da¬ 
vant l’assetjament sexual a la feina. 
La dona immigrant ocupada depèn 
de qui li dóna la feina per poder ob¬ 
tenir els papers, sigui una empresa, 
una ETT o de treball domèstic, i, 
per tant, difícilment pot denunciar 
el seu empleador. 

Un altre dels efectes perversos 
de la llei d’estrangeria amb relació 
al col·lectiu femení és el seu caràc¬ 
ter laboral, que fa que les dones que 
treballen en les tasques domèsti¬ 


ques familiars (és a dir, treballen, 
però no de forma remunerada) tin¬ 
guin més dificultats per legalitzar la 
seva situació. En cas de renovació 
de les targetes de residència i tre¬ 
ball, s’exigeixen sis mesos de cotit¬ 
zació per any i contracte d’un any, 
per la qual cosa en queden privades 
les dones que treballen a casa o que 
tenen els fills a càrrec. 

Per a les dones que treballen en 
la prostitució, sector laboral en el 
qual no es pot accedir a un contrac¬ 
te de treball, la llei d’estrangeria 
propicia les expulsions massives. 
Ara, a més, la incívica ordenança de 
l’Ajuntament de Barcelona, les fa 
fora dels carrers, quan els locals 
d'alteme no signifiquen ni un con¬ 
tracte ni una protecció laboral, no¬ 
més més explotació. 

Quan a la població immigrada 
se li retallen els drets elementals, 
significa que a curt termini es reta¬ 
llaran els drets a la població catala¬ 
na i espanyola. Hem d’entendre que 
les dones d’aquí i de fora no estem 
enfrontades, tenim els mateixos 
problemes: habitatge, sanitat, for¬ 
mació, escoles bressol, atenció a la 
tercera edat... Per tant, hem de cons¬ 
truir camins per conèixer-nos, per 
trencar amb les diferències, per llui¬ 
tar juntes per la igualtat de drets i 
per una real llibertat en una societat 
oberta, sense racisme, sense preju¬ 
dicis. 


EL RACÓ DEL CASAL 


Quan la treva no és 
pera tothom 

No podem analitzar aquí l’a¬ 
nunci de treva d'ETA, però 
comentarem una d’aquelles 
seqüeles del conflicte basc 
que ens afectaran força 
temps. 

L’article 577 del Codi 
Penal recull l’atribució de 
“caràcter terrorista” a tot 
allò que té per objectiu “al¬ 
terar l’ordre constitucional 
establert”. Aquesta eina 
serveix per encabir tota dis¬ 
sidència en el sac del terro¬ 
risme i va ser introduïda per 
Acebes com a conseqüèn¬ 
cia de l’activitat d’un grup 
terrorista que, en pretendre 
el citat objectiu, coincideix 
amb molts col·lectius (com 
el Casal) i, per tant, la justí¬ 
cia espanyola ha de com¬ 
partir també les lleis antiter¬ 
roristes: Audiència Nacio¬ 
nal, presumpció de 
culpabilitat, penes supe¬ 
riors, presó, dispersió... 

Així s’actuà amb l 'Egin i 
I ’Egunkaria. I també amb 
els tres de Gràcia. L’Au¬ 
diència Nacional rebutjà 
dos cops el sumari per falta 
de proves, però el jutjat de 
Barcelona insistí que la in¬ 
tenció dels delictes atribuïts 
als tres independentistes és 
la mateixa que la dels “ter¬ 
roristes”. Sense armes, ni 
estructura, ni clandestini¬ 
tat..., però finalment se’ls 
jutjarà igual que als mem¬ 
bres d’ETA. 

I és que les clavegueres 
de l’estat mai desapareixe¬ 
ran fins que nosaltres no 
fem desaparèixer l’estat. 
Una història no acabada 
que el Casal, amb Alerta 
Solidària, afronta animant a 
participar en la manifestació 
del 8 d’abril pels tres de 
Gràcia. Quan pretenen ca¬ 
llar-nos només ens enfortei¬ 
xen: l’absolució dels tres de 
Gràcia és independència! 

La columna de Sants 
sortirà cap a la manifestació 
dels tres de Gràcia del 8 
d’abril des del Casal (c. Pre¬ 
mià, 31). Serà a les cinc de 
la tarda. No hi faltis! 

CASAL 

INDEPENDENTISTA 

V_ 

jjPREUS EXTRAORDINARIS!! 

ET PASEM LES TEVES CINTES VHS a DVD 

MONTEM VÍDEOS AMB LES TEVES 
FOTOGRAFIES I CANÇONS PREFERIDES 


TRUCA’NS ARA: 629479678 (Geni) 
C/OLZINELLES 19 
(RECOLLIDA DE CINTES I FOTOS) 

EL TEU DENTISTA DEL BARRI 

Dr. Marçal Solanas i 
Esquerra 

ODONTÒLEG Col. if. 2325 

Carrer dOl/indlcs, 96, ler. Tel. 93.332 04 19 
08014 BARCELONA 

e-mai I: msoíanasde m ist(ü-i nfomcd.es 

hem una gran pinya 

Castellers de Sants 

El Lokal 

Associació 
Cultural El Raval 

horari: 

matins, de dimarts a 
divendres de 10.30 a 14h 
tardes, de dilluns a 
dissabtes de 17 a 21 h 


c/de la Cera Ibis 08001 Barcelona 
Tel: 93 329 06 43 Fax: 93 329 08 58 



ellokal@pangea.org / 
ellokal@sindominio.net 

Viure l’horta. Una proposta didàctica 


Les amenaces contra la Punta, i l’horta de València en general, que partiren la Punta per la meitat i soscavaren les possibilitats 
s’iniciaren fa molt més de 10 anys, amb infraestructures viàries, de convertir l’horta en una àrea periurbana extensa d’agricultura 
autopistes, primers, segons i tercers cinturons sobre l’àrea ecològica, en una zona d’esbarjo i en el pulmó verd que 
metropolitana, universitat de tarongers, infraestructures diverses necessitem per sobreviure 



Manifestació a València en defensa de l’horta (2002). IDOIA CALABUIG I OLCINA 


ESPAI DE TREBALL 


in període de 
prova 

permanent II) 


Aquests darrers dies 
es parla molt del contrac¬ 
te de primera experiència 
imposat a l’Estat francès. 
I sobretot es parla de la 
situació permanent de pe¬ 
ríode de prova amb el 
qual una persona jove, 
menor de 26 anys, estarà 
durant els dos anys de 
durada màxima que té 
aquesta modalitat con¬ 
tractual. 

Ací, a l’Estat espa¬ 
nyol, el període de prova 
que regula l’Estatut dels 
Treballadors per a qual¬ 
sevol modalitat contrac¬ 
tual està en l’article 14. 

És un període tempo¬ 
ral en el qual l’empresa i 
el treballador estan obli¬ 
gats a realitzar els acords 
que constitueixen l’objec¬ 
te del contracte i durant el 
qual es podrà rescindir la 
relació laboral per volun¬ 
tat de qualsevol de les 
parts sense necessitat de 
preavís i sense haver 
d’al·legar cap causa. 

El seu establiment és 
optatiu i, en el cas que 
s’acordi, les parts hauran 
de fixar-lo per escrit en el 
contracte. La durada mà¬ 
xima s’establirà en els 
convenis col·lectius i en 
el seu defecte la durada 
no podrà excedir de sis 
mesos per als tècnics titu¬ 
lats i dos mesos per a la 
resta de treballadors. 

Durant el període de 
prova el treballador tindrà 
els mateixos drets i obliga¬ 
cions corresponents al lloc 
de treball que ocupi. Du¬ 
rant aquest període es 
computa a efectes d’anti¬ 
guitat. La situació d’inca¬ 
pacitat temporal, materni¬ 
tat, adopció o acolliment 
que afecti el treballador/a 
durant el període de prova 
interromp el seu còmput 
sempre que es produeixi 
acord entre ambdues 
parts. 

MARC FAUSTINO I VIDAL 
Consultes a: 
laburxa@laburxa. org 


SAL-LUS HERRERO 

Fa quatre anys començaren les 
obres d’ampliació del port mit¬ 
jançant la ZAL (zona d’activitats lo¬ 
gístiques) i el desallojament i la de¬ 
portació de la gent que encara vivia 
a les seues barraques i treballava els 
camps de l’horta. Des de les distin¬ 
tes administracions s’utilitzaren les 
coaccions jurídiques saltant-se les 
lleis que protegien les terres com a 
no urbanitzables i la propietat priva¬ 
da dels agricultors (per tal de robar- 
los les terres i urbanitzar-les al ser¬ 
vei de l’America’s Cup), feren ser¬ 
vir els policies per agredir la gent 
que s’oposava a la destrucció, col¬ 
pejaren, detingueren, derrocaren les 
cases amb les excavadores amb to¬ 
tal impunitat i fent servir tot tipus 
d’enganyifes i mangarrufes. 

El Moviment de Renovació Pedagò¬ 
gica i morta 

Un grup de professorat del Movi¬ 
ment de Renovació Pedagògica del 
País Valencià i d’alumnes del curs 
de doctorat de pedagogia i educació 
social, fastiguejats d’observar com 
la policia maltractava, torturava, 
colpejava i detenia la gent que s’o¬ 
posava (entre els quals hi havia oku- 
pes, gent de la Plataforma per 
l’Horta, de l’esquerra independen¬ 
tista, de l’associació veinal La Uni¬ 
ficadora, etc.), decidirem passar a 
l’acció investigadora i posar-nos a 
estudiar la situació de l’horta per 
tractar d’oferir alternatives davant la 
barbàrie de la destrucció especulati¬ 
va a benefici econòmic del govem 
del PP i del PSOE, que tenen el ma¬ 
teix model d’urbanització de l’hor¬ 
ta. El propòsit del llibre Viure Vhor¬ 
ta, és portar a les escoles, als insti¬ 
tuts, a les associacions ciutadanes i a 
les universitats l’horta com a objec¬ 
te d’estudi, com a vivència per ana¬ 
litzar els conflictes d’interessos, les 
relacions de poder i les crisis ecolò¬ 
giques al nostre país i a escala mun¬ 
dial; unes crisis causades per un 
model neoliberal de capitalisme de¬ 
predador que amenaça els ecosiste¬ 
mes bàsics que garanteixen la su¬ 
pervivència de les societats huma¬ 
nes i les possibilitats de 
supervivència i de futur. Es tracta de 
fer de l’educació una eina de trans¬ 


formació social a partir del cas de 
l’horta perquè el tenim més a prop 
(davant dels ulls i dels nassos), per 
analitzar el que està passant a escala 
mundial en un model de globalitza- 
ció que amenaça la sostenibilitat de 
les societats humanes i d’altres ani¬ 
mals i plantes en perill d’extinció. 
L’escola no pot ser neutra, no pot in- 
hibir-se ni restar passiva ni còmpli¬ 
ce de l’Administració i els poders 
destructors, mentre avança un pro¬ 
cés de devastació de recursos que 
posa en perill les nostres vides i les 
de les generacions de l’avenir en 
acabar amb una terra de les més fèr¬ 
tils del món que ha costat milions 
d’anys a formar-se de l’arrosega- 
ment de la terra de les muntanyes, 
pel riu i pel treball humà. Hauríem 
de tenir més cura en conservar els 
nostres ecosistemes bàsics, sobretot 
quan hi ha a l’horitzó de l’avui i del 
demà els problemes alimentaris da¬ 
vant el creixement demogràfic i la 
mala redistribució que 
genera l’acumulació dels 
països del nord i l’extre¬ 
ma pobresa dels països 
del sud, que ens situen 
davant un futur amb més 
incerteses i incògnites 
encara. Cal rebel·lar-se i 
mostrar, en tots els àm¬ 
bits, la nostra oposició 
frontal i radical davant 
els processos exterminis- 
tes de les polítiques neo- 
liberals que amenacen la 
sostenibilitat del planeta i 
colpejen contra el més pobres, com 
analitzen Vandana Shiva i Maria 
Miess en Ecofeminisme. 


Viure l'horta 

Per això, hem publicat aquest llibre, 
Viure l'horta. Una proposta didàcti¬ 
ca , Raquel Aguilar, Clara Arbiol, 
Sal·lus Herrero, Jaume M. Bonafé (i 
Josep Gavaldà en la confecció del 
CD), per donar suport als processos 
de transformació social i ecològica i 
aturar la barbàrie especulativa que 
destrueix la vida a la Terra. Una vi¬ 
da feta de complexitats que s’esde¬ 
vé un desert de ciment on no canten 
els ocells ni hi ha cap primavera 
més que el silenci, mitjançant l’alie¬ 
nació, la ignorància, la força bruta 
de les lleis i l’ús de la repressió per 
banda dels que s’enriqueixen des¬ 
truint les terres de l’horta i les nos¬ 
tres vides i somnis. Perquè amb les 
grues alçades al cel (com creus de 
cementiris o míssils fàlics) esborren 
tots els colors del verd de l’horta 
(les carxofes, les carlotes, les lletu- 
gues...) per pintar-ho tot del gris ex- 
cremental de plàstic de les classes 
dominants que 
atien, maquinal¬ 
ment, l’imperialis¬ 
me de la destruc¬ 
ció i el consumis- 
me com a 
consigna unidirec¬ 
cional i invariable. 
Aquest llibre, vol 
ser una pedra en la 
sabata, i, si pot ser, 
un dic davant la 
destrucció perquè 
s’inicie un temps 
de moratòria, de 
reflexió, de parsimònia i decreixe¬ 
ment davant un productivisme ex- 
terminista, encara que siga per plan¬ 


tar-li cara a la mort i per celebrar el 
goig de la vida, de la saviesa de la 
lluita diària, del treball de les dones 
i els homes que resisteixen i de l’es¬ 
perança en un demà menys fotut 
perquè s’haja frenat el tren de vida 
desenfrenat que ens duu a una catàs¬ 
trofe encadenada; els frens d’e¬ 
mergència, allò que Walter Benja- 
min deia que era “la revolució més 
difícil”, perquè (des de totes les 
instàncies, fins i tot les educatives) 
ens programen per tenir els cors i els 
cervells hiperaccelerats i plens 
d’objectes que calmen/estimulen 
una ansietat compulsiva que ens de¬ 
vora la vida, l’horta i la terra matei¬ 
xa. 


LA BORDETA, MON AMOUR 


Camp de futbol 
de Magòria 

El projecte de Can Batlló pre¬ 
sentat per lAjuntament el passat 
mes de març, podem dir que re¬ 
cull la majoria d’aspiracions del 
moviment veïnal, excepte una: 
el manteniment del camp petit 
de futbol de Magòria. 

Ubicat al costat del camp 
del Sants, aquest espai ha do¬ 
nat servei a milers de nens de la 
Bordeta i de tot Sants. Genera¬ 
cions d’esportistes n’han sortit i 
ha estat un espai de lleure que, 
a falta d’altres, han ocupat els 
menuts. Encara hauria donat 
més servei si hagués tingut uns 
vestidors decents (els jugadors 
havien de fer torns per no can- 
viar-se al carrer). 

Ara, amb un operació immo¬ 
biliària que belluga milions d’eu- 
ros, no és de rebut que sacrifi¬ 
quem, justament, una d’aquelles 
coses que donen més caliu al 
barri. 

Ens cal mantenir el camp, 
disposar de vestidors com cal, 
aconseguir un segon camp, i 
fer-los, pel cap baix d’herba arti¬ 
ficial tots dos. 

COMISSIÓ DE VEÏNS 
DE LA BORDETA 

V_ 

Oleguer reivindica el projecte de 
Can Vies presentant-hi el seu llibre 



Roc Casagran i Oleguer Presas en la roda de premsa a Can Vies. MARC GARCIA 


Es compleixen 50 anys de la 
Coral Sant Medir 


PERE VECIANA . SANTS 

Els membres del col·lectiu Ordint 
la Trama de Sabadell, Oleguer Pre¬ 
sas i Roc Casagran, van presentar 
el dijous 30 de març, enmig d’una 
gran expectació i de la presència de 
diversos mitjans de comunicació, 
el llibre Camí d’Itaca (editorial La 
Mina), a la Capella del CSA Can 
Vies. 

En l’acte, Oleguer va reivindi¬ 
car el paper de Can Vies, centre so¬ 
cial autogestionat que funciona al 
barri de Sants des de fa gairebé nou 
anys, i que actualment es troba en 
perill de desallotjament. “En llocs 
com Can Vies ens sentim com a ca¬ 
sa”, va destacar Oleguer, que tam¬ 
bé va reconèixer que el fet que pu¬ 
guin desallotjar un espai tan ple de 
vida com Can Vies “és un motiu 
important per fer una roda de 
premsa en un espai com aquest”. 

A banda d’això, els coautors 
del llibre van destacar que Camí 
d’Itaca és un llibre fet entre amics, 
en el qual han volgut destacar la 
importància de l’amistat i dels pro¬ 
jectes que envolten la seva vida. 
També van reconèixer que la seva 
intenció no era despullar-se, però 
que al final “sí que ho hem fet una 
mica”. El llibre recorre diverses 
vivències d’ambdós i reflexions 
sobre temes molt variats, i també fa 
un recorregut de la celebració de 
l’última lliga que va guanyar el FC 
Barcelona. 

Oleguer també va parlar del 
projecte d’Estatut per a Catalunya 
que recentment s’ha aprovat al 
Congrés dels Diputats de Madrid. 


Pel blaugrana, aquest és “un Esta¬ 
tut molt retallat”. “Crec que hem 
d’anar molt més lluny d’un Esta¬ 
tut”, va sentenciar. 

L’escriptor valencià Ferran To¬ 
rrent va exercir de mestre de ce¬ 
rimònies de l’acte. En un to sarcàs¬ 
tic, Torrent va incidir en la greu si¬ 
tuació del País Valencià en 
comparació amb la també difícil si¬ 
tuació del català a la Catalunya 
Nord. El valencià també va ironit¬ 
zar amb el Barça, de qui va dir que 
només la idiosincràcia d’un club 
com el culé permet que hi hagi ju¬ 
gadors que puguin escriure llibres 
com Camí d’Itaca. “Un jugador 
del Madrid mai podria haver fet un 


llibre així”, va admetre Torrent. 

El 3 % dels beneficis del llibre 
aniran destinats a la fundació Esco¬ 
les Bressola de la Catalunya Nord, 
que treballa per la recuperació de 
la llengua i la cultura catalanes en 
les comarques catalanes que es tro¬ 
ben sota administració francesa. 

La Capella de Can Vies es va 
vestir amb les seves millor gales 
per acollir la multitudinària roda de 
premsa, a la que van assistir diver¬ 
sos mitjans de contrainformació, 
com Directa , La Burxa i Barri- 
Sants.org, a més de multitud de 
mass-mèdia, entre ells TV3, 
RAC1, Punto Radio, Cadena SER, 
El Periódico , Sport, BTV i Tele5. 


JOU ■ SANTS 

El dia 8 d’abril de 1956, al redós 
de la parròquia de Sant Medir, es 
va formar un petit orfeó que ani¬ 
mava les celebracions litúrgiques. 
Va ser aquesta la llavor que, dos 
anys més tard, es coneixeria com a 
Coral Sant Medir. De la mà del seu 
primer director reconegut (n’A- 
gustí Cohí Grau) es va anar endin¬ 
sant en la música polifònica, pri¬ 
mer de caire religiós i després de 
tot tipus. El pas cap a coral polifò¬ 
nica per fer actuacions públiques 
se situa a les darreries de l’any 59 
i el primer concert documentat està 
datat el dia 20 de gener de 1960. 
Després d’uns anys d’inactivitat, 
l’any 79, de la mà d’en Josep Bi- 


CARME - SANTS 

Diumenge 5 de març a primera 
hora del matí la gent del Casal In¬ 
dependentista de Sants, com en els 
darrers 19 anys, començava a 
muntar la que és una de les calço¬ 
tades més importants de Barcelo¬ 
na, per la seva antiguitat i pel vo¬ 
lum de calçots (per a unes 500 per¬ 
sones). Gairebé arribada l’hora de 
començar a repartir les racions, el 
temps començà a fer de les seves i 
caigueren les primeres gotes de 
pluja. No obstant això, es co¬ 
mençaren a repartir les primeres 
racions de calçots que els assis¬ 
tents fidels van recollir com van 
poder. Gairebé totes les actuacions 
es van suspendre, excepte la dels 


gordà, ressorgí altra vegada la co¬ 
ral tot continuant la seva tasca, 
ininterrompudament, fins al mo¬ 
ment present. Actualment, la coral, 
amb més de 40 cantaires, treballa 
amb el màxim rigor possible 
cançons majoritàriament en llen¬ 
gua catalana, amb un repertori que 
comprèn composicions de dife¬ 
rents èpoques i estils amb especial 
atenció als compositors de casa 
nostra. 

Per celebrar el seu cinquantè 
aniversari, la Coral Sant Medir ha 
dissenyat un programa d’actes 
molt ple, que va des de diferents 
concerts a l’església de Sant Medir 
fins a una exposició que faran a la 
biblioteca del Vapor Vell del 6 de 
setembre a 1’ 11 d’octubre. 


Bastoners de Sants, que inagura- 
ren el seu primer ball sota la pluja. 
Un cop repartides unes 100 ra¬ 
cions de calçots es va assumir que 
la jornada s’havia de suspendre. A 
la gent del Casal li va tocar recollir 
com va poder i esperar que l’any 
vinent el sol acompanyi la data 
memorable: 20 anys celebrant la 
calçotada popular al barri de 
Sants. 

D’altra banda, a les Corts van 
poder celebrar amb gran èxit la se¬ 
va calçotada popular el diumenge 
19 de març, a la qual van assitir 
unes 250 persones. L’acte va ser 
organitzat per la Plataforma d’En¬ 
titats Infantils i Juvenils i el Casal 
de Joves de les Corts. 


Calçotada independentista 
passada per aigua 


el mostrador 


COL·LECTIU GERMINAL 


Nova secció de Germinal, 
cooperativa de consum 
ecològic 


Presentem una nova secció a La Burxa, El 
mostrador, que neix amb la intenció 
d’explicar què són les cooperatives de 
consum. Per fer-ho, obrim la porta de 
Germinal, la primera cooperativa de consum 
que es va engegar a Barcelona, i que ara, 
amb el projecte més consolidat, s’atreveix a 
mostrar-se al barri que l’acull. 


Amb el desig de poder detallar millor 
cadascun dels objectius que treballen les 
cooperatives de consum, El mostrador de 
Germinal n’exposarà un cada mes, com per 
exemple el recolzament a l’agricultura 
ecològica, la biodiversitat agrícola i el rebuig 
al transgènic; la creació d’una economia 
alternativa i un mercat social, i el 


desenvolupament de la mútua ajuda, el 
cooperativisme i l’autogestió. 

La nostra principal eina de transformació 
és el consum, que intentem reorientar perquè 
sigui crític i responsable. En comprar 
incorporem d’altres criteris a part del preu i 
discriminem en favor d’aquells productors 
que sumen els seus esforços als nostres per 
preservar el medi i per crear un mercat no 
fonamentat en el lucre. Així, aconseguim que 
les nostres opcions de compra no generin 
costos ambientals ni socials; costos que la 
producció industrial provoca i no inclou al 
preu final dels seus productes. 

Això permet anar al súper i comprar 
barat, i així ens empobreix més lentament. 


En canvi, pensem que la nostra proposta de 
consum enriqueix (a butxaca no, l'entorn), i 
ens ajunta en un col·lectiu que fa de la 
compra un fet social que ens fa amics. On 
coneixem els uns dels altres, on s’obren 
visions i es desperten complicitats, on es 
despleguen espais de vida. 

L’actual sistema econòmic democratitza 
la desigualtat i una debilitat creixent i 
excloent. En contrapartida també generalitza 
certs avantatges per guanyar-se un silenci 
còmplice. 

Les cooperatives de consum són una 
forma de parlar, de cantar, de fer soroll o 
música. Una forma més, una altra cançó, un 
altre xiuxiueig. Un murmuri, però no calla. 

Què està passant als Països Catalans? 


it En aquest apartat volem apropar-nos a la realitat del nostre 
país, des de Salses a Guardarmar i des de Fraga a Maó. Des 
de La Burxa volem contribuir a la coneixença del nostre 


passat immediat, de les problemàtiques actuals, tant socials 
com ecològiques i econòmiques, i dels moviments populars 
que ens fan avançar. 


Falles: una festa a recuperar 


XIMO GUILLEM-LLOBAT - VALÈNCIA 

El març arriba i un cop més a 
València els carrers es plenen de 
xiquetes i xiquets jugant amb co¬ 
ets, la ciutat s’ompli de gom a 
gom i l’agenda municipal es car¬ 
rega d’actes festius: comencen les 
Falles. 

Aquestes festes, però, disten 
molt de ser una simple celebració 
popular. Les Falles perderen la 
seua innocència farà ja molts 
anys. Avui, la festa s’ha mercanti- 
litzat, com passa amb tot dins de 
l’actual sistema social, i cada cop 
resulta menys popular. Els casals 
fallers ara planten les seues carpes 
privades on celebren la festa d’es¬ 
quenes a la resta de la població i la 
premsa presenta la festa com un 
duel entre nous rics. Aquests nous 
rics (promotors i constructors de 
la València de l’especulació) ara 
destinen immenses fortunes a la 
construcció dels cadafals fallers i 
així atrauen l’atenció de la pobla¬ 
ció que no deixa d’impressionar- 
se davant les xifres: enguany 
s’han arribat a invertir 600.000 
euros en una falla. I qui és capaç 
d’invertir tal quantitat de diners en 
un monument que a penes hi serà 
present durant cinc dies? Doncs, 
com no, un dels nous amos de la 
festa, Juan Armiííana, un empre¬ 
sari i promotor que presideix la fa¬ 
lla del Nou Campanar (barri cons¬ 
truït en els últims 10 anys sobre 
l’horta i les alqueries del Pouet). 
Ací no valen ni cultura ni tradició; 
a base de talonari aquest empresa¬ 
ri ja ha guanyat el premi a la mi¬ 
llor falla de la categoria especial 
en les últimes tres ocasions. 

la festa al llarg del temps 

La festa, però, no fou sempre com 
ara la coneixem. El seu origen en¬ 
cara avui és discutit però el seu 
caràcter popular sembla ja inqües¬ 
tionable. Precisament pel seu ori¬ 
gen popular, en un primer mo¬ 
ment, la festa fou durament con¬ 
testada des de les classes 
governants. Però ja a finals del 
segle XIX, la burgesia local deixà 
de menysprear o reprimir les Fa¬ 


lles i optà per assimilar-les als 
seus valors culturals. D’aquesta 
forma, s’encetava una política re¬ 
formista que, mitjançant la con¬ 
cessió de premis, tractava de con¬ 
trolar i adequar la festa als seus in¬ 
teressos socials. 

En aquest període, la festa es 


formacions incorporant nous fes¬ 
teigs coherents amb el nacionalca- 
tolicisme imperant, i la censura i 
la repressió es van fer habituals. 
Durant els anys cinquanta, s’arri¬ 
baren a censurar el 90 % de les fa¬ 
lles existents. 

Com afirma el sociòleg Gil- 



Falla alternativa del terra 2006, de temàtica anticlerical per la visita del papa. idoia C. 0. 


va polititzar i les falles exerciren 
una crítica social que se centrà en 
la denúncia d’una determinada 
configuració de la societat i en 
una crítica cultural on destacaren 
els atacs anticlericals i contra la 
modernitat. 

La festa sempre havia mantin¬ 
gut un cert caràcter contestatari on 
la crítica política i social era pre¬ 
sent. Açò podria haver-li suposat 
la seua prohibició; com llavors va 
passar amb el Carnestoltes i altres 
festivitats. No fou així, però. De 
fet, els franquistes transformaren i 
impulsaren la festa fins a situar-la 
entre les festes més protegides pel 
règim. 

En aquest procés, lògicament, 
la festa va patir importants trans- 


Manuel Hemàndez, la visió del 
món representada a les falles du¬ 
rant el franquisme es caracteritza¬ 
va per l’antimodernitat, la crítica 
de la dona i el matrimoni, el gust 
per allò bròfec i pels temes se¬ 
xuals juntament amb un peculiar 
puritanisme. També s’hi troba un 
anticapitalisme ambigu acompa¬ 
nyat d’un populisme particular, 
cert pacifisme complementari 
d’un patriotisme espanyolista, i la 
defensa d’un valencianisme de 
caràcter temperamental, superfi¬ 
cial i tòpic. 

Es important destacar, però, 
que no es donava llavors cap mos¬ 
tra d’anticatalanisme. De fet, fo¬ 
ren repetides les manifestacions 
sobre la germanor entre els pobles 


dels Països Catalans. Amb l’arri¬ 
bada dels anys 70, malaurada¬ 
ment, açò canviaria. Les falles, 
que ja havien estat instrumentalit- 
zades al servei dels interessos po¬ 
lítics del règim franquista, ara tor¬ 
naven a jugar un paper polític cen¬ 
tral. En aquesta ocasió s’empraren 
per consolidar el moviment blave- 
rofeixista amb el qual tractaren de 
perpetuar-se els feixistes valen¬ 
cians. En veure perillar la seua he¬ 
gemonia, els feixistes reinvetaren 
la festa per posar-la al servei del 
seu nou aparador populista: el de 
l’anticatalanisme. 

Una alternativa nonular i comba¬ 
tiva 

Si, com hem vist, la festa ha jugat 
un paper molt important en el 
desenvolupament de la política 
valenciana al llarg de la història, 
no és menor la seua influència po¬ 
lítica i social en el present. Cal te¬ 
nir en compte que la festa, tot i 
fer-se visible fonamentalment du¬ 
rant el mes de març, implica una 
activitat constant al llarg de l’any 
per a almenys un 4 % de la pobla¬ 
ció. Els casals fallers són seus so¬ 
cials on el ciutadà inverteix mol¬ 
tes hores del seu temps d’oci. I 
malauradament, com demostren 
alguns estudis sociològics, són 
seus socials on l’ambient predo¬ 
minant és fonamentalment dretà 
(un 37,5 % dels fallers/eres es de¬ 
claren de centre-dreta, un 27,3 % 
de dreta, i tan sols un 8,5 % d’es¬ 
querra). 

En els últims anys però, els 
moviments populars han pres 
consciència de la importància de 
recuperar la festa o, si més no, de 
participar-hi amb un plantejament 
alternatiu. Així, sobretot des de 
l’esquerra independentista, han 
començat a celebrar-se sopars, 
concerts, cercaviles, xerrades... 
Fins i tot es construeix cada any 
una falla que, recuperant el plan¬ 
tejament combatiu imperant abans 
del franquisme, col·loca sota les 
flames tots els mals del capital. 
S’obri, així, l’esperança d’un futur 
en el qual la festa torne a ser po¬ 
pular, combativa i valenciana. 



Grups feixistes es manifesten 
perquè el castell de Montjuïc no 
passi a mans de í Ajuntament. 


Ensurt a 
Terrassa 

El passat 22 de març es 
coneixia que el ministre de 
justícia espanyol havia denegat 
la petició d'indult de Francesc 
Argemí, Franki. L'indult es va 
demanar l’abril de l’any passat 
per aturar l’empresonament del 
jove terrassenc, condemnat a 
dos anys i sis mesos de presó 
per ultratge a la bandera 
espanyola. La notícia venia 
acompanyada d’una ordre 
d’ingrés a la presó, que 
finalment ha quedat suspesa en 
espera que es resolgui el 
recurs d’empara al Tribunal 
Constitucional presentat per la 
defensa d’en Franki. 

La suspensió ha estat 
motivada pels nombrosos actes 
de suport al jove, entre els quals 
s’ha de destacar una 
manifestació a Terrassa que va 
aplegar un miler de persones i 
una concentració a la plaça de 
Sant Jaume de Barcelona, on es 
van cremar banderes 
espanyoles en solidaritat amb 
en Franki. 

Més informació: 
http://llibertat.com/franki/ 



Matutes i els seus amics, amb la 
bandera de la revolució 
postindustrial, defensen la cons¬ 
trucció d’una autopista a Eivissa. 




teteria mdled s.c.c. 


11 cccjJ-úyLà 




xavier martin 

FOTO: HELENA 


Joan Canela 

Veí de Sants que ha seguit de prop els recents canvis a Bolívia 

“Que a Bolívia puguin millo¬ 
rar la seva situació també 
dependrà una mica de nos¬ 
altres” 

Fa anys que col·labora amb els moviments socials del barri, però 
enguany ha decidit que per seguir aprenent també és important 
conèixer de primera mà els processos polítics que s’estan donant 
actualment a l’Amèrica Llatina. I acaba de tornar d’un viatge de tres 
mesos per Bolívia, des d’on ha estat testimoni de la recent victòria 
d’Evo Morales. 


HELENA OLCINAI AMIGO - SANTS 

Què et va dur fins a Bolívia? 

Al’Amèrica Llatina els moviments socials 
tenen una capacitat d’incidència social 
molt més gran que la nostra, així que crec 
que està bé prendre’n exemple i interessar- 
se pels seus mètodes, l’organització i les 
formes de fer. 

Però casualment vas coincidir amb les 
eleccions que van donar la presidència a 
Evo Morales. 

Tampoc tan casualment, perquè ja sabia de 
les eleccions, encara que, òbviament, no 
del resultat. El fet és, però, que al final 
Evo Morales va guanyar les eleccions amb 
un 54 % dels vots, tot i l’immens frau, i va 
començar a donar-se un procés de canvi 
apassionant que vaig poder gaudir en pri¬ 
mera fila. Especialment emotiva va ser la 
presa de possessió davant de milers de 
persones i amb gent dels moviments so¬ 
cials i indígenes de tota l’Amèrica Llatina, 
com l’escriptor Eduardo Galeano. 

Com veus les opcions de canvi per al nou 
govern? 

No ho té gens fàcil. Bolívia està desfeta 
econòmicament i social. Hi ha moltes ne¬ 
cessitats vitals a cobrir de forma immedia¬ 
ta i per aconseguir els recursos per fer-ho 
s’han de nacionalitzar els recursos natu¬ 
rals, bàsicament els hidrocarburs. La qual 
cosa significa un alt grau d’enfrontament 
amb les multinacionals del petroli i les 
potències imperialistes que les recolzen. 

Per sort, el procés bolivià és molt 
col·lectiu, amb un alt grau de participació 
d’uns sindicats i moviments socials molt 


potents, i la demanda en favor de la nacio¬ 
nalització és hegemònica, així que en 
aquesta qüestió Evo tindrà un ampli suport 
popular. També s’ha de tenir en compte 
que per ara hi ha governs més o menys 
d’esquerres a Veneçuela, el Brasil i l’Ar¬ 
gentina, per la qual cosa la situació inter¬ 
nacional també és bona per al nou govern. 

Fins i tot Zapatero li ha donat suport, no? 

El suport de Zapatero és molt hipòcrita, 
perquè està condicionat a la “seguretat ju¬ 
rídica” d’empreses espanyoles com Rep- 
sol. I quan diu “seguretat jurídica” en rea¬ 
litat vol dir “impunitat”. Recentment ha 
declarat la innocència de Repsol, que ha 
estat acusada de contraban. No hauria de 
ser un jutge bolivià qui sentenciés si 
aquesta empresa privada és innocent o cul¬ 
pable? Aquest tipus de pressions són into¬ 
lerables, i per això també nosaltres tin¬ 
drem una petita part de responsabilitat per¬ 
què a Bolívia puguin millorar la seva 
situació. 

I els pobles indígenes, com participaran 
d eixo procés? 

A Bolívia hi ha una majoria de població 
indígena que ha estat exclosa de la vida 
política i econòmica des de la fundació 
de la república. Aquesta majoria és la que 
ara ha pres consciència de la seva força i 
s’ha autoorganitzat per prendre el poder. 
El fet que Evo Morales sigui el primer 
president indígena d’Amèrica Llatina no 
es només una dada simbòlica, té una im¬ 
portància política de primera magnitud. 

Ara, el següent pas és la convocatòria 
d’una Assemblea Constituent que trans¬ 
formi l’estat neocolonial en un nou ens 


plurinacional. 

Bolívia ix habitualmopt als mitjaps de 
comupicacié vipcolada a raqomenada 
guerra contra les drogues’. Com es viu 
açò des d’allà? 

Als Andes es cultiva la fulla de coca des 
de temps immemorials, i aquesta és una 
planta que té una gran importància en la 
seva cultura, i fins i tot en la seva ali¬ 
mentació. Llavors va venir la cultura oc¬ 
cidental i va convertir aquesta coca en 
cocaïna, fet que va generar un problema 
en les societats occidentals, i al final vé¬ 
nen els governs occidentals i exigeixen a 
les nacions andines que eradiquin la plan¬ 
ta de la coca. Tot plegat és un despropò¬ 
sit immens, ja que es pretén que uns pa¬ 
guin per uns problemes que no els afec¬ 
ten, que no han generat i dels quals no es 
beneficien, ja que les grans màfies del 
narcotràfic són dels EUA, i també són 
ianquis els grans bancs que els blanque¬ 
gen els dòlars. 

Perè allà es produeix la fulla de coca que 
es converteix en cocaïna? 

Es evident que uns pagesos que viuen en 
la misèria vendran el seu producte a qui 
pagui millor. Però eradicar la fulla de co¬ 
ca no és la solució, aquesta l’hem de tro¬ 
bar dins de les nostres societats en lloc de 
llançar les responsabilitats als altres. Allà 
es proposa industrialitzar la fulla per a 
usos alimentaris i medicinals, ja que és 
un producte de gran valor nutritiu i cura¬ 
tiu, i així es crearia un mercat legal que 
faria perdre interès al mercat il·legal. 
Però curiosament el país que més s’opo¬ 
sa a aquesta opció és els EUA. 


CARTELLS POLITICOSOCIALS 


1 de maig 

ACTIVITATS 


Cada dimecres 

Què fas que encara no toques el tabalP 

20.30 h:assaig de tabals dels Diables de 
Sants al Palau de Vidre de les Cotxeres de 
Sants 

Divendres 7d’abril 

Concentració de suport a les preses i 
presos polítics catalans 

20.30 h: davant la seu del Districte de Sants- 
Montjuïc, organitza l'Assemblea de Joves de 
Sants. 


Dimecres 19 d’abril 

Passi de vídeo la estratègia del Caracol 

A les Cotxeres de Sants 

Divendres 21 tiatiril 

Negres Tempestes 

Presentació i festa fins les 2 h a Can Vies 

Fins al 18 d’abril 

Exposició “ Diables de Sants. 25è aniversari” 

Al Terra d’escudella 


[ Can Vies Jocs Florals, 42 ] [ Centre Social de Sants oizineiies, 30 ] [ Casal Independentista Premià, 31 ] 
[ Espai Obert Violant d’Hongria, 71 ] [ La Ciutat Invisible Riego, 35 ] [Terra d’escudella Premià, 20 ] [Teteria 
Malea Riego, 16] [ Pim Pam Films Valladolid, 25 ] [ Castellers de Sants Vallespir, 28 www.boiinots.oig ] [ Diables 
de Sants www.diabies desants. oig ] [ Ateneu Llibertari de Sants Maria Victòria, io ] 



























